Berkhamsted var stedet hvor Normannernes invasjon av England i 1066 stoppet opp, og overtagelsen av landet gikk over i en ny fase. Etter å ha beseiret og drept Harald II ledet Vilhelm Erobreren sin hær rundt London. Han krysset Themsen ved Wallingford og gikk mot Berkhamstead. Edgar Atheling underkastet seg og tilbød Vilhelm den engelske kronen. Hertugen ønsket ikke dette, han ville heller ha nøklene til London og så ta imot kronen der.